JUMAL KÕNELEB
Tervist!
Jumal tahab, et me kõik õpiksime Teda tõeliselt tundma.
Psalmis 23 ülistab Taavet Jumalat.
Mitte lihtsalt Jumalat, kes on kusagil,
vaid ta alustab seda Psalmi sõnadega: "Issand on minu Karjane."
Ta räägib seega Jumalast, kes on olemas,
kes on tema Jumal (ja minu oma).
Jumalast, kes on hea Karjane.
Kui sa veel ei tea, et Jumal on hea Karjane,
siis on aeg teada saada, et Issand on hea Karjane.
Taavet jätkab ja laulab: "Mul pole millestki puudust."
See pole ainult kaunis lause, vaid see on tõde.
Kui meil on Jeesus, pole meil midagi puudu.
Siis see läheb edasi. - See läheb kaunilt edasi.
Kogu see Psalm avab enam ja enam ilmutust Jumala headusest.
See hea Karjane, kes tahab täita kõiki meie vajadusi,
tahab enne seda veel midagi teha ja see on väga liigutav.
Taavet jätkab: "Haljale aasale paneb ta mind..."
"Haljale aasale paneb ta mind lebama,
hingamisveele saadab ta mind;
tema kosutab mu hinge."
Kas pole imeline? - On.
Mind liigutab see,
et imeline Jumal, kes on hea Karjane ja tahab hoolitseda meie eest
ning tahab täita meie vajadused,
tahab esimeseks asjaks anda meile puhkust.
Jumalasuhe on armastussuhe, sest Jumal on armastus.
See algab puhkamisest. Nagu ka armastus ei nõua midagi.
Armastus lihtsalt armastab.
Taevaisa tahab võtta meid oma embusesse
ja näidata esimese ilmutusena, et Ta on hoolitsev Jumal.
"Esmalt tahan ma sind lihtsalt süles hoida.
Tahan, et tunneksid minu armastust ja tunneksid end täiesti turvaliselt.
Tahan, et saaksid puhata."
See suhe algab puhkusest. Mitte sooritamisest, vaid puhkusest.
Johannese evangeeliumis 10:9 ütleb Jeesus nii:
"Mina olen uks. Kes iganes läheb sisse minu kaudu,
see pääseb ning käib sisse ja välja ning leiab karjamaad."
Issand ütleb, et Ta on uks. Uks kuhu? - Karjamaale.
Uks Tema juurde, uks taevase Isa juurde.
Uks ellu koos Jumalaga.
Ma võin käia sisse ja välja just nii nagu ma tahan.
Ma võin olla Temaga koos, siis kui ma tahan
ja olla omaette siis, kui tahan.
Lasteaias on näha,
kuidas lapsed jooksevad hetkeks kasvatajate- või minu juurde
ja tahavad olla süles ning kallistada.
Nad justkui tangivad hetkeks ja jooksevad siis jälle mängima.
Selline suhe võib meil olla Jumala lastena oma taevase Isaga.
See toetub alati armastusele, headusele ja puhkusele Temas.
Selles ei ole mingeid nõudmisi.
Vahel, kui kuulutatakse evangeeliumi, jääb selline ettekujutus,
et usklikuks saades saab sinust hea inimene,
sa saad väe ja suudad täita kümmet käsku.
Asjal on nagu mingi tagamõte.
Miski, milliseks peaksime saama või mida peaksime tegema.
Kui Jeesus kutsub evangeeliumis inimesi enda juurde,
siis Ta ütleb midagi muud.
Ta räägib samast asjast, millest Taavet laulab.
Matteuse evangeelium 11:28
"Tulge minu juurde kõik, kes olete vaevatud ja koormatud,
ja mina annan teile..." Kas kutsumuse? Ei.
Ma annan teile koormaid juurde? Ei. Ma panen teid evangeliseerima? Ei.
Hoopis: "Ma annan teile hingamise!"
See on nii oluline,
et su suhe Jumalaga toetuks hingamisele;
et Tema võiks olla su hingamispaik ja paik tankimiseks.
Kui see ei toetu hingamisele, siis on selle juures alati hirm,
et midagi tuleb sooritada ja kuidagi peab kõlbulik olema.
Kõige selle võib unustada, sest me ei kõlba niikuinii kunagi.
Kuid me kõlbame täiuslikult Kristuse- ja Tema lunastustöö tõttu.
Jumal tahab olla hingamispaigaks.
Kui Tema on meie hingamispaik, siis me ka jaksame.
"Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,"
Kes tahab hingamist oma hingele?
On olemas hingamine hingele. See on imeline.
Harva loetakse Sefanja raamatut, aga seal on tore koht (Sefanja 3:17):
"Issand, sinu Jumal, on su keskel, kangelane, kes aitab.
Ta rõõmustab sinu pärast väga,
ta uuendab oma armastust sinuga, ta tunneb hõisates sinust rõõmu."
Nagu isa või ema, kes hoiab väikest vastsündinut süles
ja on nii täis rõõmu ja armastust, et on täiesti sõnatu.
Jumal on ka tummaks võetud, sest Ta armastab meid.
Selline on meie Jumal
ja sellisest Jumalast Taavet ülistades laulabki.
Noor karjapoiss keset aasa
võib kohtuda Isaga, kes teda armastab.
Kes viib ta haljale aasale lebama.
Usun, et paljud meist vajavad tänapäeval puhkust.
Me hing vajab puhkust ja me keha vajab seda.
See maailm on täis nõudmisi, mistõttu on väga oluline teada,
et Jumal ei ole täis nõudmisi, vaid Jumal on täis hingamist ja rahu.
Jesaja 63:14
"Otsekui karja, kes läheb alla orgu, viis Issanda Vaim neid puhkepaika."
Kui Issanda vaim meid juhib ja puudutab,
siis Ta viib meid hingamisse.
Ta toob kaasa hingamise.
"Nõnda juhtisid sa oma rahvast, et teha enesele aulist nime."
Need on nii imelised sõnad.
Johannese evangeeliumis 15:9 ütleb Jeesus jälle seda sama:
"Nõnda nagu Isa on armastanud mind, olen minagi armastanud teid."
Samal moel nagu Isa on armastanud Jeesust,
nii armastab Ta meid.
Ja siis Ta ütleb: "Jääge minu armastusse!"
Kui kasvõi sedagi tegema õpiks, oleks me argielu hoopis teistsugune.
Kui meil oleks meeles püsida Tema armastuses,
oleks meil vägev jõuallikas. - Seda võib harjutada.
Võib harjutada Tema armastuses püsimist.
See annab tõelise hingamise.
Harjutasin seda viimati täna töö juures. - Räägi sellest.
Oli palju parem päev.
Kui tuled tööle oma mõtete ja muredega,
siis seal on ka igasugused olukorrad.
Õpilaste ja õpetajate vajadused. Pähe tulevad igasugused mõtted.
Ja siis ma mõtlesin, et see ei aita kohe üldse.
Kui ma aga püsin Jeesuse armastuses,
siis on mul hea olla
ja see õhustik mõjutab klassi ja kolleege
ning nii need asjad täna läksidki.
Ma ei keskendunud üldse probleemidele
ega mõelnud kogu aeg laste raskustele.
Ma ei mõelnud õppimisasjadele, vaid püsisin Jeesuse armastuses.
Püsisin selles nii hästi kui suutsin
ja mõtlesin Jeesusele ning Ta armastusele.
Mul oli palju parem päev.
Kindlasti oli ka klassis tore olustik. - See oli täiesti teistsugune.
Teistsugune, kui siis, kui oleksin olnud mures ja ärritunud.
On kummaline, kuidas ka seda ärritunud olekut on kohe tunda.
Hesekiel 34:11 "Sest nõnda ütleb Issand Jumal:
Vaata, mina ise otsin oma lambaid ja hoolitsen nende eest.
Otsekui karjane tunneb muret oma karja pärast,
siis kui ta on oma laialipillatud lammaste keskel,
nõnda tunnen mina muret oma lammaste pärast."
See tähendab: minu pärast.
"...ja päästan need kõigist paigust,
kuhu nad on pillutatud pilvisel ja pimedal päeval."
Ma tean, et kui on keeruline, pilvine ja pime päev,
siis ma olen nagu laiali pillutatud.
"Ma viin nad välja rahvaste hulgast,
kogun neid maadest ja toon nad nende oma maale;
ja ma karjatan neid Iisraeli mägedel,
veeojade ääres ja kõigis maa asustatud paigus.
Heal karjamaal karjatan ma neid
ja Iisraeli kõrgetel mägedel on nende söödamaa;
seal lebavad nad heal söödamaal
ja käivad karjas rammusal karjamaal, Iisraeli mägedel."
Lebavad heal karjamaal.
Tead, mida see mulle meenutab? Meie imelist Agape keskust.
Issand andis meile sellise üle mõistuse veidra kutsumuse,
et rajaksime kristliku kooli ja lasteaia.
See kool ei saa mingit riiklikku toetust.
Me tegutseme taeva toetuse abil ja oleme seda teinud 20. aastat.
Meil on tööl kolm noort.
Üks neist tuli vabatahtlikuks.
Ta tahab olla seal ja hakkas täna lausa nutma,
kui rääkis, et ei taha olla mujal, kui vaid üksnes seal.
"Ma ei taha minna kuhugile mujale."
Eks ta tunne survet, et peaks minema palgatööle
või tegema seda või teist.
Ta ütles, et see töökeskkond on nii teraapiline.
Seda keskkonda Agape keskuses pole ei mina ega Jan loonud.
On imeline, et Issanda järgimises on ka Jumala õnnistus.
Sa võid ise vaatama tulla. Ma kutsun sind ametlikult külla.
Tule meie kristlikku kooli ja lasteaeda
ning nuusuta ja tunneta seda õhkkonda.
Üks vanaisa ütles lapselast õhtul koju viies
ja pingil istudes: "Nagu oleks kirikus."
Ma ei taha meid kuidagi ülendada,
vaid sellest rääkides tuua suurt tänu Issandale.
See sõnum, mis siin on kirjas, kehtib seal.
"Mina ise hoian oma lambaid ja mina viin nad hingama,
ütleb Issand Jumal.
Ma otsin kadunut ja toon tagasi eksinu,
ma seon haavatut ja kinnitan nõtra;
aga lihava ja tugeva ma hävitan.
Ma karjatan neid, nagu on õige."
Meil oli koolis üks külaline Indiast ja ta rääkis, et kool, milles ta õppis,
oli igas suhtes rohkem nagu karistusasutus.
Ta vihkas koolis käimist, sest see oli nii raske, karm ja külm.
Kui ta siis nägi, kuidas vahetunnis õpilased lennutasid lendavat taldrikut
ja mängisid omavahel, siis ta imestas, et koolis on tore.
Ka mind rõõmustab tohutult, kui näen, et lastel läheb hästi.
Kui näen, et nad hingavad Issandas.
Sageli alustame hommikut Issanda ligiolus.
On väga oluline, et ka lapsed õpiksid, et suhe Jumalaga algab hingamisest.
Jumala juures on alati hingamine.
Sinna võib alati minna ja seal on alati rahu.
See tõesti on vähemalt minu jaoks koht tankimiseks.
Palveelu ei ole mingi sooritatav missioon.
See on hingamiskoht ja koht tankimiseks.
Issanda ligiolu on elustav. See on haljal aasal lebamine.
See on hingamisevee juurde minemine.
Seal leidubki eluallikas.
Seda Taavet kuulutabki. Selline on tema Jumal.
See oli esimene asi, mida Ta tahtis Taavetile näidata -
mina olen sinu Karjane, ma hoolitsen su eest.
Haljale aasale panen ma sind lebama.
See on väga tähtis.
Kui Jumal ei ole meie puhkepaik, siis pole meil hingamist kusagil,
sest selles maailmas ei anta asu. Igal pool on nõudmised.
Seetõttu tahame pisikestest lasteaia lastest peale
juurutada lapsed Kristuse armastusse,
et nad tunneksid selle laiust ja pikkust ning juurduksid sellesse
ning võiksid hingata selles.
See on nii tervendav ja raviv meie kõikide jaoks.
See on eluleib, mis kustutab nälja.
Eluvesi, mis kustutab janu.
Jeremija 31:2: "Nõnda ütleb Issand:
Rahvas, mõõgast pääsenud, on kõrbes leidnud armu."
See lohutab mind,
et siin on räägitud kõrbest, mitte lossist.
See ei käi nii, et lossis elades olen õnnelik.
Ma võin olla õnnelik nüüd.
Peatun nüüd koos Issandaga, sõltumata sellest, kus ma olen.
Ma hingan sisse Tema armastust ja mu sisse tuleb õnne puudutus.
"Iisrael läheb oma rahupaika.
Issand ilmutas ennast mulle kaugelt:
Ma olen sind armastanud igavese armastusega,
seepärast jääb mu osadus sinuga.
Mina ehitan sind jälle..."
Kuula hoolega: "Mina ehitan sind jälle,
et sa oleksid üles ehitatud, Iisraeli neitsi.
Sa ehid ennast jälle trummidega ja lähed rõõmsatega tantsima.
Sa istutad jälle viinapuuaedu Samaaria mägedele;
need, kes istutavad, saavad ka kasutada."
See muudkui jätkub.
"Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista."
Mõelda vaid, et Ta viib meid tasasele teele, kus me ei komista.
Miks? "Sest ma olen Iisraeli isa (ma olen Joy Isa)
ja Efraim on mu esmasündinu."
Kas ma tohin veel lugeda? - Loe aga veel.
"Ja nad tulevad ning hõiskavad Siioni kõrgendikul."
Nad hõiskavad Jumala mäel koos Temaga.
"Nad säravad rõõmust Issanda headuse pärast,
vilja ja veini ja õli pärast,
noorte lammaste, kitsede ja veiste pärast."
Rikkaliku ja imelise õnnistuse pärast.
"Nende hing on nagu kastetud rohuaed..."
Minu hing on nagu kastetud aed.
"...ja nad ei närbu enam."
Ja salmist 14 veel:
"Ja ma kosutan preestrite südameid rasvaga
ning mu rahvas küllastub mu headusest, ütleb Issand."
Ma ei tea, kas sa märkad, aga neid sõnu lugedes ja maitstes
on Sõna sisse hingates rammus ja rikkalik nagu õli ja vein.
Mu hing saab toidetud Tema headusest.
Headus toidab mu sisemust, mu sisse tuleb õnn.
Ma tunnen, et ma jaksan jälle.
Jumala Sõna lubab viia meid lebama ja juhatada kosutavate vete juurde.
Ta värskendab ja teeb terviklikuks mu hinge ja mu elu.
Jumal tahab hoolitseda me eest üleni.
Inimesel on hing, vaim ja ihu
ning Jumal teab, et kõik osad mõjutavad üksteist.
Kui ihul on valus, siis on ka hing haige.
Kui hing on haige, on seda ka ihus tunda.
Jumal tahab hoolitseda me eest üleni. Ta on parim hingehoidja.
Ta tahab, et me tahe, mõtted ja tunded oleks täis rahu ja hingamist.
Aga need leiduvad üksnes Temas.
Tõeline rahu leidub vaid Jeesuses.
See leidub ainult Temas.
Samamoodi nagu Jeesus eemaldus aegajalt palvetama.
Ta otsis keset rahvahulki rahu.
Ma ei usu, et Ta otsis uusi juhtnööre. Arvan, et Ta vajas Isa ligiolu.
Seda vajad ka sina, nii et, mine oma Issanda juurde
ja leia see hingamine ja rahu, mis sulle kuulub.
Jeesuse nimel, aamen.
Palvetame koos sinuga.
Tänu, Jeesus, et võime täna tulla Su juurde.
Sina annad meile hingamise.
Tänu, Jeesus, et saame täna hingata Su ligiolus.
Võime leida värskendust Sinu Pühast Vaimust.
Tänu, Püha Vaim, et Sa värskendad meid.
Värskendad me hinge.
Me võime puhata siin ja praegu.
Võime lihtsalt puhata.
Tänu, Püha Vaim, et Sa puudutad meid kõiki.
Tänu, et Sa lohutad, tervendad ja julgustad.
Me hing saab taastuda just praegu.
Tänu, Issand, et Sa lohutad
ja et Su armastuse kaudu saame anda andeks
ning saame terveneda sisemistest haavadest
ja kogeda, et Sina, Issand, tõesti toidad me hinge.
Sa teed üleni terveks ja terviklikuks.
Issand, Sinu juures on värskendavad veed.
Allikas, millest pulbitseb igavest elu.
Issand, oled öelnud:
"Maitske ja vaadake, et Issand on hea."
Issand, õpeta meid veel sügavamini tundma Sinu armastust.
Issand, ava kõikide südamesilmad kogema Sinu armastust.
Issand, Sa ümbritsed meid nagu soe tekk.
Tänu, Issand, et võime tõesti olla Sinu lapsed.
See on nii imeline.
Issand, tänu, et ka täna ja iga kord, kui tuleme palves Su ette,
tahad Sa alati aidata ja teha midagi.
On imeline, et võime lihtsalt tulla ja nautida Teda ja Ta ligiolu.
Siis hakkab Ta mõjutama ja tegema asju,
hakates neid muutma just praegusel hetkel.
Issand on parandaja ja teede käidavaks tegija.
Ta puudutab Su elu just selles valdkonnas,
kus sul on olnud katsumusi.
Püha Vaim on seal, puudutades ja muutes Jeesuse nimel.
Kui palvetad mõne teise inimese eest palju ja pidevalt
ja oled vaevas selle pärast, siis võime olla praegu lepingus üks.
Issand puudutab su kallist inimest, kelle eest sa palvetad
ja toimub muutus.
Tänu, Issand, Su imede eest!
Sa armastad imesid ja tahad saada nähtavaks imede läbi.
Imed ei ole Su jaoks luksuskaup, imed on normaalsed kristlase elus.
Taevas ja maa segunevad kokku ja kohtuvad,
Sa oled meiega koos ja asjad juhtuvad.
Tänu, Issand, et võime harjuda Sinu imedega argipäevas.
Jeesuse nimel, tänu Issand.
Tahan sind julgustada astuma sammu oma imesse.
Sa oled palvetanud midagi ja sa vajad midagi.
Aga nüüd astu sellesse imesse ja võta see enesele.
Aamen.
See on nüüd minu oma. Jeesuse nimel, aamen.
Kui soovid lisainfot meie töö kohta,
külasta meie kodulehekülge: www.kristillinenkoulu.org
Meil on koolis nii algklassides, kui ka mõnes teises klassis
veel vabu kohti järgmiseks sügiseks.
Tere tulemast me kooli!
Tere tulemast osalema ka me teistes tegevustes.
Nagu Joy selle saate algul ütles - meile võib alati külla tulla.
Kui mitte muul põhjusel,
siis kasvõi lihtsalt tunnetama Issanda ligiolu.
Oled väga teretulnud!
Aitäh toetuse ja eestpalveteemade eest
ning ka palvevastuste eest.
Saame vahetevahel ikka kuulda imelistest palvevastustest.
Issand on suur ja Issand on meiega!
Ole õnnistatud Jeesuse nimel! Aamen.
Meile on usklikena antud üks ühine ülesanne -
viia evangeeliumi kogu maailma.
Keegi meist ei suuda üksinda viia evangeeliumi kõikjale maailma,
aga TV7 kaudu saame palju ära teha.
Võime viia evangeeliumi miljonite inimeste kodudesse.
Tule osalema selles tohutult vägevas evangeeliumi kuulutamise töös!
Võid toetada TV7't helistades annetustelefonil 900 1777.
Kõne hind Eestis on 7 eurot ja selle kaudu saadki toetada TV7't.
Võid ka kasutada ekraanile tulevaid Taevas TV7 kontonumbreid.
Tule osalema,
sest meil on vägev võimalus viia evangeeliumi kogu maailma
enne, kui Jeesus tuleb tagasi.
Õnnistust!
Annetustelefon: 900 1777 (7 euri) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin